聂绍昌接任。自奉简约如寒素，一切譕集馈遗悉谢却，月俸外一介不茍取。入觐，贫不能馈权要，方晋谒，权要佯曰：华亭何等县，疏节乃尔。剑化拂衣去，终不再谒。迟六年始升礼部主事，赴召辞境，垂槖萧然，两苍头敝衣如故。父老叹曰：世安知华亭宰廉介有是耶！次年擢任浙江道监察御史，旋以假归。所着《云间集》、《途说》数卷存于家，后毁于兵。